Hva+er+kildekritikk?


 * Historien som vi kjenner den, er egentlig en gjenfortelling basert på bruddstykker overlevert oss fra fortiden. Disse bruddstykkene kalles kilder og kan være alt fra bilder, film, lydbånd, brev (private og offentlige), aviser og plakater. Selv små frimerker og mynter kan være en kilde!**

For at en kilde skal være en primærkilde må den ha blitt brukt i den samtiden vi ønsker å studere nærmere.

En historiker som skriver en historiebok, som for eksempel pensumboken din, må bygge sin fortelling av fortiden på nettopp slike primærkilder, og den fortellingen han eller hun skriver kalles da for en sekundærkilde.

Historieboken som brukes på din skole er bare én av flere mulige tolkninger av fortiden. Dette fordi kildene kan tolkes forskjellig. Det som forrige generasjon tolket, blir ofte sett på som en feiltolkning av neste generasjons historikere. Kanskje du ville tolket det du har lest om i pensumboken på en annerledes måte? Eller kanskje du heller ville lagt fokus på et annet emne?

I vårt møte med primærkildene er det viktig å spørre følgende spørsmål:


 * **Hvem** laget kilden?
 * **Hva** slags kilde er dette?
 * **Hvorfor** ble kilden skapt?
 * **Når** ble kilden skapt?
 * **Hvor** ble kilden til?

Men det er også viktig å ha i bakhodet at kilder dessverre ikke alltid er til å stole på. Det er derfor viktig å spørre om kildens troverdighet. Kan vi stole på at det kilden forteller oss er sant?

Et annet viktig spørsmål går på kildens autensitet. Er kilden virkelig så gammel som den utgir seg for å være?

Dette kaller vi kildekritikk!